KTAMขายบอนด์กิมจิ1ปี11เดือนชู2.55%ต่อปี
บลจ.กรุงไทย เดินหน้าขายกองทุนเกาหลีใต้อายุ 1 ปี 11 เดือน จ่าย 2.55% ต่อปี กองทุนตราสารหนี้ในประเทศ 3 เดือน จ่าย 1.20% ต่อปี
13 ก.ค. 2553

บลจ.กรุงไทย เดินหน้าขายกองทุนเกาหลีใต้อายุ 1 ปี 11 เดือน จ่าย 2.55% ต่อปี กองทุนตราสารหนี้ในประเทศ 3 เดือน จ่าย 1.20% ต่อปี
นายสมชัย  บุญนำศิริ  กรรมการผู้จัดการ   บริษัทหลักทรัพย์จัดการกองทุน กรุงไทย   (KTAM) เปิดเผยว่า     ในสัปดาห์นี้  บริษัทยังคงเปิดจำหน่ายกองทุนตราสารหนี้ทั้งในและต่างประเทศ อย่างต่อเนื่อง  ซึ่งยัง  ได้รับการตอบรับที่ดี    โดยผู้ลงทุนที่มีกองทุนครบอายุ  ก็จะลงทุนต่อเนื่องในกองทุนที่อยู่ในระหว่างการเปิดจำหน่าย   ในสัปดาห์นี้  บริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ 13 (KTFF13 )  ระหว่าง วันที่  14-20 ก.ค.2553    อายุ 1 ปี11 เดือน  มูลค่า โครงการ  700  ล้านบาท   
กองทนมีนโยบายลงทุนในตราสารหนี้ต่างประเทศ  ไม่น้อยกว่า 80% ของมูลค่าทรัพย์สินสุทธิของกองทุน    โดยกองทุนจะพิจารณาความมั่นคงของผู้ออกตราสารเป็นหลัก   และเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง     ส่วนที่เหลืออาจพิจารณาลงทุนในเงินฝาก   ตราสารแห่งหนี้ที่มีลักษณะคล้ายเงินฝาก   
ทั้งนี้  กองทุนจะลงทุนในพันธบัตรภาครัฐประเทศเกาหลีใต้ ทั้ง 100% เครดิตเรตติ้งที่ AAโดยฟิทซ์ และเป็นกองทุนที่รับซื้อคืนหน่วยลงทุนอัตโนมัติทุก3 เดือน  ผลตอบแทนประมาณการที่ 2.55% ต่อปี   และมีการป้องกันความเสี่ยงจากอัตราแลกเปลี่ยนทั้งจำนวน 
นอกจากนี้    บริษัทได้เปิดจำหน่ายรอบใหม่   สำหรับกองทุนเปิดกรุงไทยสมาร์ท  อินเวส 3เดือน 1   (KTSIV3M1 )     อายุ 3  เดือน เสนอขายตั้งแต่วันนี้ถึงวันที่  16   ก.ค.2553   เป็นกองทุนที่เน้นลงทุนในพันธบัตรภาครัฐในประเทศ     26 %  ลงทุนในเงินฝากธนาคารพาณิชย์   26 %  ลงทุนในหุ้นกู้ธนาคารดอยซ์แบงก์ เอจี  24%   และตั๋วแลกเงินของบริษัท เอเชียเสริมกิจลิสชิ่ง  24% ผลตอบแทนประมาณการที่  1.20%  ต่อปี   โดยไม่เสียภาษีหัก  ณ ที่จ่าย  
นายสมชัย กล่าวว่า ในงานตลาดนัดกองทุนทั้ง 4 วันที่ผ่านมา บริษัทสามารถขายกองทุนได้มูลค่ากว่า 113 ล้านบาท   โดยนักลงทุนให้ความสนใจลงทุนในกองทุนประเภทมันนี่มาร์เก็ต  กองทุนตราสารหนี้ต่างประเทศ และกองทุน RMF/LTF   ซึ่งเป็นยอดขายที่บริษัทพึงพอใจมาก